CELEX: 62012CN0244
Language: fi
Date: 2012-05-21 00:00:00
Title: Asia C-244/12: Ennakkoratkaisupyyntö, jonka Verwaltungsgerichtshof (Itävalta) on esittänyt 21.5.2012 — Salzburger Flughafen GmbH vastaan Umweltsenat

4.8.2012   
            
            
               FI
            
            
               Euroopan unionin virallinen lehti
            
            
               C 235/7
            
         Ennakkoratkaisupyyntö, jonka Verwaltungsgerichtshof (Itävalta) on esittänyt 21.5.2012 — Salzburger Flughafen GmbH vastaan Umweltsenat
   (Asia C-244/12)
   2012/C 235/13
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Verwaltungsgerichtshof
   
      Pääasian asianosaiset
   
   
      Valittaja: Salzburger Flughafen GmbH
   
      Vastapuoli: Umweltsenat
   
      Osapuoli, joka osallistuu asian käsittelyyn: Landesumweltanwalt von Salzburg
   
      Muu osapuoli: Bundesministerin für Verkehr, Innovation und Technologie
   
      Ennakkoratkaisukysymykset
   
   
               1)
            
            
               Onko tiettyjen julkisten ja yksityisten hankkeiden ympäristövaikutusten arvioinnista 27.6.1985 annettu neuvoston direktiivi 85/337/ETY (1) (EYVL L 175, s. 40), sellaisena kuin se on muutettuna 3.3.1997 annetulla neuvoston direktiivillä 97/11/EY (2) (EYVL L 73, s. 5) (jäljempänä direktiivi 85/337), esteenä kansalliselle säännöstölle, jossa edellytetään lentoasemalla tehtävien infrastruktuuritöiden (jotka eivät koske kiitorataa), nimittäin terminaalin rakentamisen ja lentoasema-alueen laajentamisen uusien tilojen (erityisesti lentokonehallien, laitehallien ja pysäköintialueiden) rakentamiseksi, ympäristövaikutusten arviointia yksinomaan sen perusteella, että töiden seurauksena liikennetapahtumien määrän odotetaan nousevan vähintään 20 000:lla vuosittain?
               Jos ensimmäiseen kysymykseen vastataan myöntävästi:
            
         
               2)
            
            
               Edellytetäänkö direktiivissä 85/337 — kansallisten säännösten puuttuessa —, kun sitä sovelletaan välittömästi (kun otetaan huomioon direktiivin tavoitteet ja sen liitteessä III vahvistetut arviointiperusteet), ensimmäisessä kysymyksessä tarkemmin kuvatun, direktiivin liitteen II soveltamisalaan kuuluvan hankkeen ympäristövaikutusten arviointia, ja mahdollistetaanko siinä tällainen arviointi?
            
         
      (1)  Tiettyjen julkisten ja yksityisten hankkeiden ympäristövaikutusten arvioinnista 27.6.1985 annettu neuvoston direktiivi 85/337/ETY (EYVL L 175, s. 40).
   
      (2)  Tiettyjen julkisten ja yksityisten hankkeiden ympäristövaikutusten arvioinnista annetun direktiivin 85/337/ETY muuttamisesta 3.3.1997 annettu neuvoston direktiivi 97/11/EY (EYVL L 73, s. 5).